Значныя поспехі прынеслі раёну 70-я гады. Аб'ём вытворчасці 1975 г. у параўнанні з 1970 г. павялічыўся на 22,8 %, рэалізацыі – на 28 %. Прадукцыйнасць працы за пяць гадоў узрасла на 27 %. Было здадзена ў эксплуатацыю звыш 40000 м2 жылля, на 15000 месцаў жывёлагадоўчых памяшканняў, больш трыццаці збожжатакоў і кармацэхаў, а ўсяго 200 будаўнічых аб'ектаў. Па выніках дзевятай пяцігодкі вытворчасць зерня ў раёне павялічылася на 45, мяса – на 54, малака – на 30 %. Амаль удвая ўзраслі асноўныя вытворчыя фонды гаспадарак.